L'Alcalde de Paterna participa amb la Confraria de Sant Vicent Ferrer de La Canyada en la commemoració del patró a València
10/04/2024

# L'Alcalde de Paterna participa amb la Confraria de Sant Vicent Ferrer de La Canyada en la commemoració del patró a València

[![El Alcalde de Paterna participa con la Cofradía de San Vicente Ferrer de La Cañada en la conmemoración del patrón en València](/images/noticias/2024/04/9461/9461_lg.jpg)](/images/noticias/2024/04/9461/9461_lg.jpg)

10.04.2024

L'Alcalde de Paterna i Senador per València, Juan Antonio Sagredo va acompanyar a la Germanor de la localitat, que forma part de la Junta Central Vicentina i està presidida per Federico Vidal, a l'ofrena de flors a la Casa Natalícia de Sant Vicent Ferrer que es va celebrar a València aquest dilluns juntament amb les Falleres Majors de la ciutat, Sheila Díaz i Vera Niñerola

Un any més, Paterna ha sigut present en la celebració dels actes en honor a Sant Vicent Ferrer, patró de la Comunitat Valenciana, en l'emotiva ofrena de flors a la Casa Natalícia del sant que es va celebrar aquest dilluns a València.

D'aquesta manera, l'Alcalde de Paterna i Senador per València, Juan Antonio Sagredo va acompanyar a la Confraria de Sant Vicent Ferrer de La Canyada, que forma part de la Junta Central Vicentina i està presidida per Federico Vidal, per a compartir un ambient ple de devoció al costat de les Falleres Majors de la ciutat, Sheila Díaz i Vera Niñerola, a més de la Tinenta Alcalde de Tradicions, Isabel Segura i la regidora de Participació Ciutadana, Francisca Periche.

Cal recordar que a Paterna, els actes amb motiu d'aquesta festivitat van tindre lloc precisament fa una setmana amb la representació del tradicional quadre infantil del Miracle sota el títol ‘El foc extinguit’, durant la jornada de matí i vesprada, a l'esplanada de la parròquia de la Canyada per part dels xiquets i xiquetes de la confraria.

Finalment, la commemoració en honor a Sant Vicent Ferrer va culminar en la localitat amb la tradicional baixada del sant i trasllat processional de la imatge fins a la seua entrada a l'Església Parroquial de La Canyada.